КОМИ РЕСПУБЛИКАЛÖН ОЛАНПАС

**"Коми Республикаса Оланпасъяс да Коми Республикаын примитöм мукöд правовöй акт йöзöдан да вынсьöдан пöрадок йылысь"**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

**1 статья.** Пыртны "Коми Республикаса Оланпасъяс да Коми Республикаын примитöм мукöд правовöй акт йöзöдан да вынсьöдан пöрадок йылысь" Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2003, 4 №, 2465 ст.; 2004, 7 №, 3242 ст.; 2007, 12 №, 5309 ст.; 2008, 4 №, 123 ст.; 11 №, 626 ст.; 2009, 33 №, 616 ст.) татшöм вежсьöмъяс:

1. Оланпас нимсö гижны тадзи:

**"Коми Республикаса Оланпасъяс да Коми Республикаын примитöм мукöд правовöй акт йöзöдан да вынсьöдан пöрадок йылысь, а сiдзжö официальнöя йöзöдны колана материалъяс йöзöдан пöрадок йылысь".**

2. Водзкывсö гижны тадзи:

«Тайö Оланпасыс урчитö Коми Республикаса оланпасъяс, Коми Республикаса Государственнöй Сöветлысь правовöй актъяс, Коми Республикаса Юралысьлысь правовöй актъяс, Коми Республикаса Правительстволысь правовöй актъяс, министерствояслысь да Коми Республикаса олöмö пöртысь власьт мукöд органлысь нормативнöй правовöй актъяс, Коми Республикаса государственнöй органъяслысь, кутшöмъясöс котыртöма Коми Республикаса Юралысьöн да кутшöмъяслы сетöма лöсялана юкöнын нормативнöй правовöй ладмöдан право, нормативнöй правовöй актъяс йöзöдан да вынсьöдан пöрадок, а сiдзжö официальнöя йöзöдны колана материалъяс – документъяс, сведениеяс, юöр йöзöдан пöрадок федеральнöй законодательство да (либö) Коми Республикаса законодательство серти.».

3. 1 статьяса 1 юкöнлöн коймöд абзацын «кутшöмъясöс лöсьöдöма» кывъяс вежны «кутшöмъясöс котыртöма» кывъясöн.

4. 8 статьяö содтыны татшöм 4 юкöн:

«4. Федеральнöй законодательство да (либö) Коми Республикаса законодательство серти официальнöя йöзöдны колана документъяс, сведениеяс, юöр мöдöдсьöны официальнöя йöзöдöм вылö тайö статьяса 1 да 2 юкöнъясöн артыштöм пöрадок серти.».

5. 11 статьяса 1 юкöнын:

1) 7 пунктын сёрникузя помын «.» пас вежны «;» пасöн;

2) содтыны татшöм 8 пункт:

«8) федеральнöй законодательство да (либö) Коми Республикаса законодательство серти официальнöя йöзöдны колана документъяс, сведениеяс, юöр.».

6. 12 статьяын:

1) медводдза абзацын «сизим» кыв вежны «кöкъямыс» кывйöн;

2) 7 пунктын сёрникузя помын «.» пас вежны «;» пасöн;

3) содтыны татшöм 8 пункт:

«8) кöкъямысöд юкöдын йöзöдсьöны документъяс, сведениеяс, юöр, мый колö официальнöя йöзöдны, федеральнöй законодательство да (либö) Коми Республикаса законодательство серти.».

**2 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Юралысь В.М.Гайзер

Сыктывкар

2010 вося рака тöлысь 29 лун

16-РЗ №

Вуджöдіс Кузнецова Н.А., 2 406 пас